सोडियम ब्रोमाइड
सोडियम ब्रोमाइड एक अकार्बनिक यौगिक है। इसका रासायनिक सूत्र NaBr है। यह रासायनिक रूप से एक लवण है जिसका निर्माण अम्ल एवं क्षार की प्रतिक्रिया से होता है। १९वीं सदी से ही इसका प्रयोग एक औषधि के रूप में होता आया है। फोटोग्राफी में भी इसका इस्तेमाल होता है।
आर्सेनिक
आर्सेनिक आक्साइड आर्सेनिक का सबसे उपयोगी यौगिक है। यह तांबे, सीसे तथा अन्य धातुओं के अयस्क से सहजात के रूप में निकाला जाता है। आर्सेनिक आक्साइड अन्य आर्सेनिक यौगिकों के निर्माण में काम आता है। इसका उपयोग काँच बनाने तथा चमड़े की वस्तुएँ सुरक्षित करने में होता है। इस काम में लेड आर्सेनाइट, कैल्सियम आर्सेनाइट और ताँबे के कार्बनिक आर्सेनाइट का विशेष उपयोग होता है। आर्सेनिक के कुछ अन्य यौगिक वर्णकों (रंगों) के लिए विशेष उपयोगी होते हैं।